ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ፡ ኣብ አፍሪካ ኣብ ዝግበር ምርምር ክታበት ኮቪድ-19 ትሳተፍ ዘላ ኢትዮጵያዊት 22 መስከረም 2020 ምንጪ ስእሊ, MIHRET ምሕረት ኣማረ ኣብ ሱዳን ዝተወለደት ኢትዯጵያዊት ኮይና ኣብ ኣመሪካ ድማ ዓብያ። ብስራሕ ምኽንያት ናብ ኣፍሪቃ ብምምጽኣ ድማ ሕጉስቲ ምዃና ትዛረብ። ንዓሰርታት ዓመታት ኣብ ሕክምና ቑስልን ምምላስ ዝተጎድአ ቖርበትን (ሪጄኔሬሽን) ክትሰርሕ ዝጸንሐት ምሕረት፡ ሕጂ ድማ ኣብ ምርምር ክታበት ኮቪድ-19 ትሳተፍ ኣላ። ምሕረት፡ ኣብ መጀመርታ ዶክተር ናይ ምዃን ራእይ'ኳ እንተነበራ፡ ካብቲ ዓውዲ ከይርሓቐት ግን ብመዓርግ ዶክተር ኣብ ቤተ ፈተነ እናሰርሐት ትርከብ። "ኣብ ውሽጢ ማይክሮስኮፕ ዝርኣይ ዓለም ንምርኣይ ዕድል ካብ ዝረክብ ግዜ ኣትሒዙ ካብ ሕክምና ናብ ቤተ ፈተነ ኣትየ ንብዙሕ ዓመታት ጸኒሐ'የ" ትብል። ኣብቲ ዓውዲ ዝተባባዕ ቑጽሪ ደቂ ኣንስትዮ ከም ዘይበረ ዝገለጸት ምሕረት፡ "ተመሊሰ ትምህርቲ ክጅምር ከለኹ ቖልዓ ነይሩኒ። ብዝተወሰነ መልክዑ ዝፍትነኒ ኣጋጣሚታት'ኳ እንተነበረ ዘይክኣል ግን ኣይነበረን" ብማለት ደቂ ኣንስትዮ ኣብ ዝተፈላለየ ዓውዲ ኮይነን'ውን ዝደለይኦ ከዐውታ ከም ዝኽእላ ትጠቅስ። ኣንጻር ለበዳ ኮሮናቫይረስ ዝግበር መኸተ ይዕወት'ዶ ኣሎ?
